L 229/30
ET
Euroopa Liidu Teataja
18.9.2023
IV PEATÜKK
Seire ja kriisile reageerimine
1. ja gu Se ire
Artikkel 19 Liidu pooljuhtide sektori strateegiline kaardistamine 1.
Komisjon viib koostöös Euroopa pooljuhtide nõukojaga ellu liidu pooljuhtide sektori strateegilise kaardistamise.
Strateegilisel kaardistamisel analüüsitakse liidu tugevaid ja nõrku külgi ülemaailmses pooljuhtide sektoris ning tehakse kindlaks järgmised tegurid: a) pooljuhtide tarnetest sõltuvad põhitooted ja kriitilise tähtsusega taristud siseturul; b) peamised pooljuhte kasutavad tööstusharud liidus ning nende praegused ja eeldatavad vajadused ja sõltuvused, sealhulgas selliste varustuskindlust ohustavate võimalike riskide analüüs, mis on seotud ka ebapiisavate investeeringutega; c) liidu pooljuhtide tarneahela peamised segmendid, sealhulgas projekteerimine, projekteerimistarkvara, materjalid, tootmisseadmed, pooljuhtide tootmine ning lõppfaasi allhange; d) liidu pooljuhtide sektori tehnoloogilised omadused, sõltuvus kolmanda riigi tehnoloogiast ja tarnijatest ning kitsaskohad, sealhulgas juurdepääs sisenditele; e) pooljuhtide sektori praegused ja eeldatavad vajadused seoses oskustega ning tulemusliku juurdepääsuga kvalifitseeritud tööjõule; f) artiklites 25, 26 ja 27 osutatud kriisimeetmete võimalik mõju pooljuhtide sektorile, kui see on asjakohane.
2.
Komisjon teavitab Euroopa pooljuhtide nõukoda korrapäraselt strateegilise kaardistamise koondtulemustest.
3.
Komisjon koostab lõike 1 kohaselt tehtud strateegilise kaardistamise tulemuste põhjal ja pärast Euroopa pooljuhtide nõukojaga konsulteerimist loetelu varajase hoiatamise indikaatoritest.
Komisjon vaatab pärast Euroopa pooljuhtide nõukojaga konsulteerimist varajase hoiatamise indikaatorite loetelu korrapäraselt läbi, tehes seda vähemalt iga kahe aasta järel. 4.
Komisjon töötab pärast Euroopa pooljuhtide nõukojaga konsulteerimist välja raamistiku ja metoodika pooljuhtide sektori strateegiliseks kaardistamiseks.
Vajaduse korral ajakohastab komisjon raamistikku ja metoodikat. 5.
Strateegiline kaardistamine põhineb muu hulgas avalikult ja kommertsalustel kättesaadavatel andmetel ning ettevõtjatelt saadud asjakohasel mittekonfidentsiaalsel teabel, sarnaste analüüside tulemustel, sealhulgas tooraineid ja taastuvenergiat käsitlevate liidu õigusaktide kontekstis tehtud analüüside tulemustel ning artikli 40 lõike 1 kohaselt tehtud hindamistel.
Kui sellest ei piisa käesoleva artikli lõike 1 kohase strateegilise kaardistamise väljatöötamiseks, võib komisjon pärast Euroopa pooljuhtide nõukojaga konsulteerimist esitada vabatahtlikke teabenõudeid liidu pooljuhtide väärtusahelas osalejatele.
Komisjon kasutab selliste teabenõuete jaoks artiklis 32 lõikes 4 osutatud standarditud ja turvalisi vahendeid teabe kogumiseks ja töötlemiseks.
6.
Käesoleva artikli kohaselt saadud teabe käsitlemisel täidetakse artiklis 32 sätestatud konfidentsiaalsuskohustusi.